ОБАВЕШТЕЊЕ ЗА УЧЕНИКЕ И РОДИТЕЉЕ

Поштовани ученици и родитељи,

Обавештавамо вас да је реконструкција Земунске гимназије при крају, пошто смо кренули са опремањем школе. Очекујемо да ћемо се у току септембра 2021. уселити у зграду Земунске гимназије и почети са редовном наставом.

Сходно предходној информацији и препорукама и одлукама кризног штаба и Министарства просвете, науке и технолошког развоја у нову школску 2021-22 годину ћемо кренути 1.септембра по следећем распореду:

1.разред у Основну школу Сутјеска у Земуну, ул. Задругарска 1.

2. разред у Основну школу Надежда Петровић, Нови Београд, ул.Луја Адамича 4.

3. разред у Основну школу Петар Кочић, Земун, ул. Првомајска 79.

4. разред у Основну школу Марко Орешковић, Нови Београд, Отона Жупанчића 30

Настава ће почињати у 14:30 у свим школама и трајати до 20:00 часова.

На наставу долазе сви ученици и присуствују часовима у трајању од 40 минута.

**Ученици 1.разреда имају обавезу да 1.септембра дођу у двориште О.Ш. Сутјеска у 14:00 на свечани пријем у Земунску гимназију.**

Спискови ученика 1.разреда ће бити објављени на огласној табли на улазу у О.Ш. Сутјеска у петак 27.08.2021. до 10:00.

Списак уџбеника за све разреде потребних за наставу ученици ће добити од предметних наставника на првом часу.

У жељи да се што пре нађемо у најлепшем школском здању у земљи Србији срдачно вас поздрављам.

Директор Земунске гимназије

Милош Бјелановић